สั่ง 50 เขตทบทวนบทเรียนน้ำท่วม หาแผนป้องกันระยะยาว 1 ปี ระดมกระสอบทรายอุดจุดฟันหลอ ปักธงแดง 28 จุดเสี่ยง
นายชัชชาติ สิทธิพันธุ์ ผู้ว่าราชการกรุงเทพมหานคร กล่าวภายหลังการประชุมหน่วยงานของกรุงเทพมหานคร (เพิ่มเติม) ครั้งที่ 10 / 2565 ถอดบทเรียนสถานการณ์น้ำท่วมและแผนรับมือสำหรับปีหน้า ว่า พรุ่งนี้(7 ต.ค.65) จะเชิญ 50 สำนักงานเขตมาทบทวนบทเรียนเรื่องน้ำท่วมของปีนี้ ให้นำปัญหาของชุมชนย่อยลงแผนที่และเตรียมแผนระยะยาว 1  ปี เพื่อแก้ไขปัญหาให้ครบถ้วน ส่วนการใช้แพลตฟอร์ม Traffy Fondue ซึ่งปัจจุบันมีคนแจ้งเหตุมาแล้วกว่า 100,000 เรื่อง แก้ปัญหาไปแล้วกว่า 90,000 เรื่อง โดยมองเห็นว่าสิ่งที่เปลี่ยนแปลงใน 4 เดือนที่ผ่านมา แม้จะไม่ใช้งบประมาณ แต่ กทม.สามารถสร้างความไว้วางใจให้กับพี่น้องประชาชนได้มากขึ้นผู้ว่าราชการกรุงเทพมหานคร กล่าวอีกว่า กทม.มีจุดเสี่ยง 3 จุด อย่างจุดที่นอกคันกั้นน้ำ 16 ชุมชน จุดฟันหลอต้องเสริมกระสอบทรายและจุดที่น้ำซึมลอดคงต้องนำน้ำที่ซึมลอดลงท่อแล้วปั๊มออก โดยปีนี้ได้ปรับเทคนิคการวางกระสอบทรายโดยวางกระสอบทรายในกรงเหล็ก พร้อมให้ปักธงแดง 28 จุดเสี่ยงที่ตั้งกระสอบทราย เตือนเรือให้ระมัดระวัง เชื่อว่าจะสามารถป้องกันน้ำท่วมได้เว้นวรรค เพราะระดับน้ำยังไม่สูงกว่าแนวป้องกันห่างจากแนวป้องกันอีกประมาณ 80  เซนติเมตร